O'o

O'o (li Latin: , li Indonesia: ) ya'ia da'ö sambua ngawalö ndru'u soŵa'a si tesöndra ba danö subtropis ba Asia, Mikronesia, Melanesia, Australia, Afrika ba Eropa Selatan. So khönia ŵe nifotöi phyrophite, same'e alio akhozi ia na göna alitö, andrö wa asese so zakhozi ba danö soya so go'o. Simanö göi alio atabö ba muzawili ia, börö da'ö no tobali ndru'u nitundroi ia ba Danö Niha. Ononia nifotöi löndru go'o, motoho-toho, atarö mbalönia hulö walölöŵa. Bulunia aganau ba mogumo, na göna ba mbotoda ba i'a'asogö wa'ali-ali. Lö sa'e fa'atabö ndru'u awö zinumbua bö'ö ba zi tumbu o'o. Hewa'ae latundroi ia niha, tola labali'ö sagö nose mbulunia ma zui tobali ndrou mbawi so'ono ba tanöbö'önia. Baero da'ö so niha sangoguna'ö ŵa'ania tobali dalu-dalu (faigi nasa tou).

jmpl|O'o sasa'i'ö sibai

 Töinia ba mbanua bö'ö 

  (li Latin)
  (li Indonesia)
  ma  (li Inggris)
 Rih (li Batak)
 Alalang (li Minangkabau)
 Neleleng laku (li Aceh)
 Ki eurih (li Sunda)
 Lalang (li Madura)
 Ambengan (li Bali)
 Re (li Sasak)
 Atindalo (li Bima)
 Wiru (li Sumba)
 Kalepip ma Kalana (li Papua)

 Omböila 

Tola tumbu alaŵa go'o 0,6 irugi 3 meter. Fa'ebolo mbulunia ambö töra 2 sentimeter, ba itugu ise-ise ia ba mbalö tobali atarö sibai. So ba zinga mbulunia zihulö nifö side-ide safönu dawö-dawö si so bakha kristal silika. Singa tanö yaŵa mbulunia mogumo, bahiza singa tanö tou lö'ö.

Ŵa'a go'o oya sibai, 60% moroi ba nösi mbotonia ma'asagörö. Abölö sibai ia irege tola itögi irege 1,2 meter mitou danö sabe'e ba 0,4 meter ba danö sogawu.

 Fananö ba fangoguna'ö 

Asese la'oguna'ö go'o ba negara si so ba Asia Tenggara tobali sagö nomo.

Asese göi latanö ia niha ba zahatö ba mbewe nasi ba wanöndra tanö sabe'e moroi ba ba danö sahori börö nidanö molö ma sedöna aruru ba wanaha ena'ö böi ahori ia (li Indonesia: ). Baero da'ö la'oguna'ö ia tobali karate ma zui lasoso ia tobali tufo ba bola-bola. La'oguna'ö göi ia ba danö Tiongkok ba ba Danö Niha tobali dalu-dalu.

So ba gotalua go'o nitanö tobali famoadu kabu ma singa nomo, töra-töra ba Jepang.

Lehenia tola tobali ö nirino, me so khönia bakha ŵe gulo ba hamo.

Töla go'o tola te'oguna'ö ba wodalu-daluni fökhö kanker naha nono.

 Taksonomi 

Siföföna sibai isura zanandrösa ba go'o Linnaeus me 1759 ba ibe'e töinia Lagurus cylindricus.Wunderlin, R. P., and B. F. Hansen. 2008. Imperata cylindrica. Atlas of Florida Vascular Plants <http://www.plantatlas.usf.edu/>.[S. M. Landry and K. N. Campbell (application development), Florida Center for Community Design and Research.] Institute for Systematic Botany, University of South Florida, Tampa. Bahiza ibulö'ö döinia ere botani moroi ba Perancis Palisot de Beauvois tobali Imperata cylindrica niguna'ö irugi ma'ökhö

Töi ilmiah bö'ö khönia:
 Calamagrostis lagurus (L.) Koeler
 Imperata allang Jungh.
 Imperata angolensis Fritsch
 Imperata arundinacea Cirillo
 Imperata dinteri Pilg.
 Imperata filifolia Nees ex Steud.
 Imperata koenigii (Retz.) P.Beauv.
 Imperata laguroides (Pourr.) J.Roux
 Imperata latifolia (Hook.f.) L.Liu
 Imperata pedicellata Steud.
 Imperata praecoquis Honda Imperata robustior A.Chev.
 Imperata sieberi Opiz
 Imperata thunbergii P.Beauv.
 Lagurus cylindricus L.
 Saccharum cylindricum (L.) Lam.
 Saccharum europeaum Pers.
 Saccharum koenigii Retz.
 Saccharum laguroides Pourr.
 Saccharum sisca Cav.
 Saccharum spicatum J.Presl
 Saccharum thunbergii Retz.

 Khai-khai baero 

 Characteristics and management of Imperata cylindrica (L.) Raeuschel in smallholder farms in developing countries, Food and Agriculture Organization of the United Nations
 PFAF.org: Cultivation and edible/medicinal uses of Imperata cylindrica
  Imperata cylindrica, Grass Genera of the World
 USDA Plants Profile for Imperata cylindrica (cogongrass) — invasive species.
 Least Wanted: Cogon Grass, Plant Conservation Alliance's Alien Plant Working Group
 WageningenUR.nl:  "From Imperata cylindrica Grasslands to productive Agroforestry"  — Murniati PhD thesis (2002).
 Cogongrass Imperata cylindrica Species Profile — information and control resources from the National Invasive Species Information Center, U.S. Department of Agriculture National Agricultural Library
 Imperata cylindrica in Guide to Invasive and Hegemonic Grasses
 Arkansas Invasive Pests  Cogongrass 



 Umbu 

Kategori:Du'u